Arkansas Posti lahing (1863)

See artikkel räägib Ameerika Ühendriikide kodusõja lahingust. Ameerika Ühendriikide vabadussõja lahingu kohta vaata artiklit Arkansas Posti lahing (1783). Arkansas Posti lahing (ka Fort Hindmani lahing) oli lahing 9.–11. jaanuaril 1863 Arkansase jõe suudmes Arkansas Postis Arkansase osariigis, osa Ameerika Ühendriikide kodusõja Vicksburgi kampaaniast. Ameerika Riikide Konföderatsioon oli 1862. aasta lõpus Arkansas Posti lähedale rajanud tugipunkti Fort Hindman. Detsembris 1862 asusid Uniooni väed kindralmajor William Tecumseh Shermani juhtimisel ekspeditsioonile Vicksburgi. Kindralmajor John Alexander McClernand selles ei osalenud, kuna ei kindralmajor Henry Halleck ega Ulysses S. Grant ei usaldanud teda. Kui Shermani väed jaanuaris 1863 Chickasaw Bayou lahingus tagasi löödi, läks McClernand talle appi ning võttis juhtimise üle. McClernand asus Granti vastuseisust hoolimata Arkansas Posti vallutamiseks ekspeditsioonile. Fort Hindmani alla jõuti 9. jaanuaril 1863 ning 10. jaanuaril asuti positsioonidele. Samal õhtul algas Uniooni turmtuli Konföderatsiooni positsioonidele. 11. jaanuari pärastlõunal andis McClernand käsu jalaväerünnakuks ning Uniooni väed liikusid vastase positsioonidele lähemale. Kuna kaitsjad olid kahuritules raskeid kaotusi kandnud, heiskasid nad pärast kella nelja valged lipud. Konföderatsiooni vägede juht brigaadikindral Thomas James Churchill oma sõnul käsku allaandmiseks andnud ei olnud. Järgnes ajutine segadus, kuna üks kindluse komandöre keeldus kapituleerumast. Grant oli eduka rünnaku tulemusega rahul, kuid otsustas McClernandi siiski juhi kohalt kõrvaldada. Arkansas Ameerika Ühendriikide kodusõjas Ameerika Ühendriikide kodusõja lahingute loend Ameerika Ühendriikide kodusõja Mississippi-tagune rinne Bearss, Edward C. (1959). "The Battle of the Post of Arkansas". Arkansas Historical Quarterly. 18 (3): 237–279. DOI:10.2307/40019212. JSTOR 40019212. Chatelain, Neil P. (2020). Defending the Arteries of Rebellion: Confederate Naval Operations in the Mississippi River Valley, 1861 – 1865. El Dorado Hills, California: Savas Beatie. ISBN 978-1-61121-510-6. Christ, Mark K. (19. juuli 2018). "Battle of Arkansas Post". Encyclopedia of Arkansas. Vaadatud 19. septembril 2021. House, John S. (13. detsember 1998). "National Register of Historic Places Registration Form  – Arkansas Post". National Park Service. Vaadatud 19. septembril 2021. Huffstot, Robert S. (1969). The Battle of Arkansas Post (PDF). National Park Service. Kiper, Richard L. (1997). "John Alexander McClernand and the Arkansas Post Campaign". Arkansas Historical Quarterly. 56 (1): 59–79. DOI:10.2307/40031001. JSTOR 40031001. Miller, Donald L. (2019). Vicksburg: Grant's Campaign that Broke the Confederacy. New York, New York: Simon and Schuster. ISBN 978-1-4516-4139-4. Shea, William L.; Winschel, Terrence J. (2003). Vicksburg Is the Key: The Struggle for the Mississippi River. Lincoln, Nebraska: University of Nebraska Press. ISBN 978-0-8032-9344-1. "Update to the Civil War Sites Advisory Commission Report on the Nation's Civil War Battlefields: State of Arkansas" (PDF). American Battlefield Protection Program. Detsember 2010. Vaadatud 19. septembril 2021. Arkansas Posti lahing (1863) saidil Historical Marker Database